**ΠΡΟΣΚΛΗΣΗ ΠΡΟΣ ΥΠΟΒΟΛΗ ΕΓΓΡΑΦΩΝ ΠΡΟΣΦΟΡΩΝ**

**Προς: Κάθε Ενδιαφερόμενο**

**Αθήνα, 16 Μαΐου 2018**

**Α.Π. ΠΡ 66/18**

**Θέμα:** Η ΑΡΣΙΣ – Κοινωνική Οργάνωση Υποστήριξης Νέων (με έδρα την Αθήνα, οδός Μαυρομματαίων αρ. 43) προσκαλεί σε υποβολή έγγραφων προσφορών για την **παροχή της υπηρεσίας καθαρισμού εφτά (7) ISOBOΧ που ευρίσκονται στην Προστατευόμενη Ζώνη Ανηλίκων** που λειτουργεί η Οργάνωση στην Ανοικτή Δομή Φιλοξενίας Προσφύγων στο Σχιστό (Λεωφόρος Σχιστού Σκαραμαγκά 102, Πέραμα, 18863) και για τις ανάγκες των εργαζομένων και των φιλοξενουμένων σε αυτή, στο πλαίσιο του Προγράμματος **«Providing urgent protection for the most vulnerable UASC through Safe Zones, Food Provision and Case management»**, το οποίο υλοποιείται από την ΑΡΣΙΣ και χρηματοδοτείται από την Ευρωπαϊκή Επιτροπή μέσω UNICEF.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Α. ΔΙΑΔΙΚΑΣΙΑ ΠΡΟΣΚΛΗΣΗΣ**

Δυνάμει σχετικής απόφασης των νομίμων εκπροσώπων της, η Αναθέτουσα Αρχή προσφεύγει στην διαδικασία «Πρόσκλησης προς Υποβολή Προσφοράς» **για την παροχή της υπηρεσίας καθαρισμού 7 ISOBOΧ που ευρίσκονται στην Προστατευόμενη Ζώνη Ανηλίκων** που λειτουργεί η Οργάνωση στην Ανοικτή Δομή Φιλοξενίας Προσφύγων στο Σχιστό (Λεωφόρος Σχιστού Σκαραμαγκά 102, Πέραμα, 18863) και για τις ανάγκες των εργαζομένων και των φιλοξενουμένων σε αυτή, στο πλαίσιο του Προγράμματος **«Providing urgent protection for the most vulnerable UASC through Safe Zones, Food Provision and Case management»**, το οποίο υλοποιείται από την ΑΡΣΙΣ και χρηματοδοτείται από την Ευρωπαϊκή Επιτροπή μέσω UNICEF.

Με την παρούσα σας καλούμε όπως μας υποβάλλετε έγγραφη προσφορά για την ανωτέρω **παροχή υπηρεσίας καθαρισμού**.

**Χρόνος Υλοποίησης της υπηρεσίας:**

Η υπηρεσία καθαρισμού θα παρέχεται από την 1η Ιουνίου 2018 και μέχρι την 31η Δεκεμβρίου 2018.

Η συχνότητα παροχής της υπηρεσίας καθαρισμού θα είναι 1 φορά ανά εβδομάδα, σε ημέρα και ώρες που θα συμφωνηθούν μεταξύ της Αναθέτουσας Αρχής και του Αναδόχου.

**Τόπος υλοποίησης της υπηρεσίας**: **Η** **Προστατευόμενη Ζώνη Ανηλίκων** που λειτουργεί η Οργάνωση στην Ανοικτή Δομή Φιλοξενίας Προσφύγων στο Σχιστό (Λεωφόρος Σχιστού Σκαραμαγκά 102, Πέραμα, 18863).

**Αντικείμενο της υπηρεσίας**: Το αντικείμενο της υπηρεσίας είναι ο καθαρισμός κατά τα κατωτέρω αναφερόμενα τρία (3) ISOBOX επιφανείας εκάστου περί των 30 τετραγωνικών μέτρων, αποτελουμένου του καθενός από 2 χώρους και μία τουαλέτα, τρία (3) ISOBOX επιφανείας εκάστου περί των 39 τετραγωνικών μέτρων, αποτελουμένου του καθενός από 3 χώρους και μία τουαλέτα και ενός (1) ISOBOX επιφανείας 24 τετραγωνικών μέτρων.

Ο εβδομαδιαίος καθαρισμός θα περιλαμβάνει:

- Σκούπισμα και σφουγγάρισμα των δαπέδων των ISOBOX.

- Ξεσκόνισμα/καθαρισμός των εσωτερικών τοίχων των ISOBOX

- Ξεσκόνισμα των επίπλων.

- Eξωτερικός καθαρισμός των ηλεκτρικών συσκευών.

- Εσωτερικός καθαρισμός των φούρνων και των φούρνων μικροκυμάτων.

- Άδειασμα των κάδων απορριμμάτων και τοποθέτηση νέας σακούλας.

- Καθαρισμός κουζίνας (πάγκοι, νεροχύτες και ντουλάπια).

- Καθαρισμός και απολύμανση των ειδών υγιεινής των τουαλετών, μπανιερών ή ντουζιερών, νιπτήρων και των πλακιδίων γύρω από τα είδη υγιεινής.

- Σκούπισμα και σφουγγάρισμα των δαπέδων των χώρων υγιεινής.

- Καθαρισμός καθρεφτών, τζαμιών, πορτών και αλουμινίων.

- Καθαρισμός των κιγκλιδωμάτων.

**Τρόπος πληρωμής**: Η πληρωμή της υπηρεσίας θα γίνεται σε μηνιαία βάση, μετά την ολοκλήρωση της παρεχόμενης ανά μήνα υπηρεσίας και με την απαραίτητη προϋπόθεση ότι ο Ανάδοχος έχει εκδώσει όλα τα απαιτούμενα παραστατικά (π.χ τιμολόγιο) προς την Αναθέτουσα αρχή. Η καταβολή του τιμήματος της υπηρεσίας θα γίνεται με μεταφορά χρημάτων σε τραπεζικό λογαριασμό που ο Ανάδοχος θα γνωρίσει στην Αναθέτουσα Αρχή.

**Β. ΣΤΟΙΧΕΙΑ ΠΡΟΣΦΟΡΑΣ & ΔΙΚΑΙΟΛΟΓΗΤΙΚΑ**

1) Η υποβολή της προσφοράς από τους υποψηφίους αναδόχους θα πρέπει να γίνει έως την **21η  Μαΐου 2018, ημέρα Δευτέρα και ώρα 15:00** με κάθε πρόσφορο μέσο: είτε εγγράφως στην έδρα της Αναθέτουσας Αρχής, είτε με αποστολή φάξ στον αριθμό 2108259880, είτε με αποστολή επιστολής ηλεκτρονικού ταχυδρομείου στην ηλεκτρονική διεύθυνση της Αναθέτουσας Αρχής arsisathina@gmail.com ή στην ηλεκτρονική διεύθυνση του υπευθύνου προμηθειών tkollias.arsis@gmail.com **με την ένδειξη ΠΡΟΣΦΟΡΑ ΓΙΑ ΚΑΘΑΡΙΣΜΟ (ΣΧΙΣΤΟ).**

**Η προσφορά θα πρέπει οπωσδήποτε να περιλαμβάνει συμπληρωμένο τον κατωτέρω πίνακα οικονομικής προσφοράς του προσφέροντος.**

Επίσης, η προσφορά θα πρέπει να φέρει τη σφραγίδα (αν πρόκειται για νομικό πρόσωπο) και την υπογραφή του προσφέροντος (ή του νομίμου κατά περίπτωση εκπροσώπου του νομικού προσώπου).

2) Η συμμετοχή στον προκηρυσσόμενο διαγωνισμό με την παρούσα πρόσκληση είναι ανοικτή, επί ίσοις όροις, σε όσους πληρούν τις νομικές και οικονομικές προϋποθέσεις που προβλέπονται στην παρούσα πρόσκληση.

3) Η διαδικασία επισκόπησης των προσφορών θα πραγματοποιηθεί στην έδρα της Αναθέτουσας Αρχής, στην προαναφερόμενη διεύθυνση, την ως άνω καταληκτική ημερομηνία και ώρα (Δευτέρα 6 Νοεμβρίου 2017 και ώρα 15.00) και κριτήριο για την κατακύρωση της σχετικής προμήθειας είναι η χαμηλότερη καθαρή τιμή του προσφέροντος για το σύνολο του κόστους της υπηρεσίας για το χρόνο υλοποίησής της άνευ ΦΠΑ.

Η Αναθέτουσα Αρχή δια των αρμοδίων οργάνων της θα αξιολογήσει τις υποβληθείσες προσφορές και θα αναθέσει την υπηρεσία στον προσφέροντα την χαμηλότερη προσφορά.

Η συνολική τιμή χωρίς ΦΠΑ θα λαμβάνεται υπόψη για τη σύγκριση των προσφορών. Υποβληθείσες προσφορές που υπερβαίνουν την προϋπολογισθείσα δαπάνη θα απορρίπτονται ως απαράδεκτες.

4) Ο προσφέρων τη χαμηλότερη τιμή θα ενημερώνεται άμεσα από την Αναθέτουσα Αρχή με κάθε μέσο (τηλεφωνικά, μέσω φάξ ή email) ώστε να προσκομίσει (μέσω φαξ ή email κατά τα αναφερόμενα στην παράγραφο 1) εντός τριών (3) ημερών τα κάτωθι δικαιολογητικά προς άμεση υπογραφή της συμβάσεως:

**Α) Υπεύθυνη δήλωση** της παρ. 4 του άρθρου 8 του Ν. 1599/1986 (Α'75), όπως εκάστοτε ισχύει, στην οποία ο υποψήφιος Ανάδοχος να δηλώνει ότι μέχρι και την ημέρα υποβολής της προσφοράς του:

1. Δεν έχει καταδικαστεί με αμετάκλητη καταδικαστική απόφαση για συμμετοχή σε εγκληματική οργάνωση, όπως αυτή ορίζεται στο άρθρο 2 παράγραφος 1 της κοινής δράσης της 98/773/ΔΕΥ του Συμβουλίου (EE L 351 της 29.1.1998, σελ. 1), δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 (EE C 195 της 25.6.1997, σελ. 1) και στο άρθρο 3 παράγραφος 1 της κοινής δράσης 98/742/ΚΕΠΠΑ του Συμβουλίου (EE L 358 της 31.12.1998, σελ. 2), απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (EE C 316 της 27.11.1995, σελ. 48), νομιμοποίηση εσόδων από παράνομες δραστηριότητες, όπως ορίζεται στο άρθρο 1 της οδηγίας 91/308/EOK του Συμβουλίου, της 10ης Ιουνίου 1991, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες (EE L 166 της 28.6.1991, σελ. 77 Οδηγίας, η οποία τροποποιήθηκε από την Οδηγία 2001/97/ΕΚ του Ευρωπαϊκού Κοινοβουλίου και του Συμβουλίου, EE L 344 της 28.12.2001, σελ. 76) η οποία ενσωματώθηκε με το ν. 2331/1995 (Α΄ 173) και τροποποιήθηκε με το ν. 3424/2005 (Α΄ 305), για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
2. Δεν τελεί υπό πτώχευση, εκκαθάριση, παύση εργασιών, αναγκαστική διαχείριση, πτωχευτικό συμβιβασμό, συνδιαλλαγή, προ-πτωχευτική διαδικασία εξυγίανσης ή άλλη ανάλογη κατάσταση (σε περίπτωση αλλοδαπών νομικών προσώπων) και επίσης ότι δεν έχει κινηθεί εναντίον του διαδικασία κήρυξης σε πτώχευση, εκκαθάριση, αναγκαστική διαχείριση, πτωχευτικό συμβιβασμό, συνδιαλλαγή, προ- πτωχευτική διαδικασία, εξυγίανση ή άλλη ανάλογη διαδικασία (σε περίπτωση αλλοδαπών νομικών προσώπων). Δεν τελεί υπό κοινή εκκαθάριση του Κ.Ν. 2190/1920, όπως εκάστοτε ισχύει ή ειδική εκκαθάριση του ω. 1892/1990, όπως ισχύει ή άλλη ανάλογη κατάσταση (μόνο για αλλοδαπά νομικά πρόσωπα) και επίσης, ότι δεν τελεί υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων ή υπό άλλη ανάλογη κατάσταση (μόνο για αλλοδαπά νομικά πρόσωπα).
3. Είναι εγγεγραμμένος στο οικείο Επιμελητήριο/επαγγελματικό μητρώο ή στα μητρώα του οικείου Επιμελητηρίου ή σε ισοδύναμες επαγγελματικές οργανώσεις ή ότι έχει προβεί σε έναρξη επιτηδεύματος (για τα φυσικά πρόσωπα) και διαθέτει συναφή επαγγελματική δραστηριότητα με την παρεχόμενη υπηρεσία. Τα αλλοδαπά φυσικά ή νομικά πρόσωπα δηλώνουν ότι είναι εγγεγραμμένα στα Μητρώα του οικείου επιμελητηρίου ή σε ισοδύναμες επαγγελματικές οργανώσεις της χώρας εγκατάστασής τους και το ειδικό τους επάγγελμα.
4. Δεν έχει διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική του ιδιότητα.
5. Δεν έχει αποκλεισθεί από διαγωνισμούς του Δημοσίου, δεν έχει κηρυχθεί έκπτωτος και είναι συνεπής στην εκπλήρωση των συμβατικών του υποχρεώσεων, όσο και των υποχρεώσεών του προς τις Υπηρεσίες του Δημοσίου Τομέα.
6. Δεν έχει κριθεί ποτέ από αρμόδιο όργανο ένοχος ψευδών δηλώσεων, κατά την παροχή πληροφοριών που του ζητήθηκε από τις Αναθέτουσες Αρχές σχετικά με την ανταπόκρισή του σε κριτήρια ποιοτικής επιλογής του και δεν έχει καταδικαστεί με αμετάκλητη απόφαση για κάποιο από τα αδικήματα αγορανομικού κώδικα σχετικό με την άσκηση της επαγγελματικής δραστηριότητας.
7. Δεν τελεί υπό κατάσταση σύγκρουσης συμφερόντων.
8. Έλαβε σαφή γνώση του περιεχομένου της παρεχόμενης υπηρεσίας όπως αποτυπώνεται ανωτέρω και συνέταξε την προσφορά σύμφωνα με τους όρους της παρούσας πρόσκλησης, των οποίων έλαβε γνώση και τους οποίους αποδέχεται ανεπιφύλακτα και ότι τα στοιχεία που αναφέρονται στην προσφορά του είναι ακριβή.
9. Παραιτείται από κάθε δικαίωμα αποζημίωσής του που θα απορρέει από οποιαδήποτε απόφαση της Αναθέτουσας Αρχής, ιδίως λόγω αναβολής ή ακύρωσης της παροχής της υπηρεσίας ή της υπαναχώρησής της.
10. Θα διατηρήσει εμπιστευτικά και θα χρησιμοποιήσει μόνο για τους σκοπούς της πρόσκλησης τα στοιχεία που τυχόν θα τεθούν υπόψη του σύμφωνα με τα στην παρούσα οριζόμενα.
11. Η προσφερόμενη τιμή για τη συγκεκριμένη υπηρεσία θα παραμείνει σταθερή καθ’ όλη τη διάρκεια του χρόνου υλοποίησης της υπηρεσίας, ήτοι μέχρι 31-12-2018, καθώς και σε τυχόν παράταση ενός μηνός ήτοι έως 31/12/2018.
12. Η προσφερόμενη υπηρεσία συμμορφώνεται προς όλες τις υποχρεώσεις που επιβάλλονται στους παρόχους των σχετικών υπηρεσιών.
13. **Ο υποψήφιος Ανάδοχος δηλώνει, επίσης, ότι**:

- Διαθέτει επαρκές εξειδικευμένο προσωπικό για την παροχή της υπηρεσίας καθαρισμού.

 - Θα τηρεί όλους τους Νόμους τους σχετικούς με την εργασία (εργατική νομοθεσία) και τις διατάξεις για αμοιβές, ωράριο εργασίας, κοινωνικές παροχές, αποζημιώσεις, φόρους, καταβολή ασφαλιστικών εισφορών (εργοδότη και ασφαλισμένου) κλπ και θα ευθύνεται ο ίδιος έναντι των Αρχών για την τήρηση κάθε υποχρέωσης που προκύπτει από αυτές.

- Λαμβάνει κάθε μέτρο ασφάλειας και προστασίας των προσώπων που θα χρησιμοποιούνται από αυτόν, του προσωπικού της Αναθέτουσας Αρχής και τρίτων κατά την εκτέλεση της σύμβασης και ευθύνεται πλήρως για τις βλάβες στην υγεία των παραπάνω προσώπων που τυχόν θα προκληθούν από την παροχή της Υπηρεσίας, είτε λόγω πταίσματος των προστηθέντων του Αναδόχου, είτε λόγω ακαταλληλότητας και ελαττωματικότητας του χρησιμοποιούμενου εξοπλισμού.

- Θα τηρεί τις κείμενες διατάξεις σχετικά με την ασφάλεια των εργαζομένων και να είναι αποκλειστικός και μόνος υπεύθυνος ποινικά και αστικά για ατύχημα που τυχόν συμβεί στο προσωπικό του.

- Θα διαθέτει όλα τα αναγκαία εργαλεία (πλυσίματος κ.λ.π), σκεύη, καθώς και σάκους απορριμμάτων για την υλοποίηση της υπηρεσίας. Η συγκέντρωση των απορριμμάτων σε σάκους και μεταφορά τους σε κάδους εκτός των κατοικιών αποτελεί υποχρέωση του Αναδόχου.

- Θα διαθέτει ο ίδιος όλα τα απαραίτητα υλικά καθαρισμού.

- Τα χρησιμοποιούμενα απορρυπαντικά θα είναι σύμφωνα με την ισχύουσα νομοθεσία περί απορρυπαντικών -καθαριστικών σκευασμάτων.

**Σε περίπτωση νομικών προσώπων, την υπεύθυνη δήλωση υπογράφει ο κατά περίπτωση νόμιμος εκπρόσωπός τους (δηλαδή όποιος έχει κατά περίπτωση δικαίωμα και εξουσία δέσμευσης της εταιρείας).**

Β) Πιστοποιητικά που αποδεικνύουν ότι ο προσφέρων είναι φορολογικά και ασφαλιστικά ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) **εν ισχύ.**

Γ) Αντίγραφο τελευταίου υποβληθέντος εντύπου Ε3 ή τελευταίου δημοσιευμένου ισολογισμού (αν πρόκειται για νομικά πρόσωπα που υποχρεούνται στη σύνταξη ισολογισμού).

Δ) Πιστοποιητικό περί μη πτωχεύσεως (μέχρι 6 μηνών πριν την ημερομηνία υποβολής του στην Αναθέτουσα Αρχή).

Ε) Σε περίπτωση Νομικών προσώπων, τα νομικά πρόσωπα θα υποβάλλουν και τα **δικαιολογητικά σύστασής** **τους** και συγκεκριμένα:

α. Εάν ο προσφέρων είναι Α.Ε. και Ε.Π.Ε.:

ι) Αντίγραφο κωδικοποιημένου καταστατικού ή τελευταίου τροποποιημένου καταστατικού εν ισχύ ή σχετικό ΦΕΚ ή πιστοποιητικό ΓΕΜΗ (πρόσφατο, ήτοι **τριμήνου – 3μηνών -** πριν την ημερομηνία υποβολής του στην Αναθέτουσα Αρχή) από το οποίο προκύπτει το ιστορικό της εταιρείας.

ιι) ΦΕΚ στο οποίο έχει δημοσιευτεί το πρακτικό ΔΣ εκπροσώπησης της εταιρείας

β. Εάν ο προσφέρων είναι Ο.Ε, Ε.Ε.: Αντίγραφο του ισχύοντος καταστατικού, από το οποίο να αποδεικνύεται και η εκπροσώπηση της εταιρείας και πιστοποιητικό ΓΕΜΗ (τριμήνου – 3μηνών- πριν την ημερομηνία υποβολής του στην Αναθέτουσα Αρχή) ή πιστοποιητικό τροποποιήσεων από το αρμόδιο Πρωτοδικείο (τριμήνου πριν την ημερομηνία υποβολής του στην Αναθέτουσα Αρχή).

Νομικά πρόσωπα που δεν εμπίπτουν στις ανωτέρω κατηγορίες υποβάλλουν τα δικαιολογητικά σύστασής τους, σύμφωνα με την ισχύουσα νομοθεσία και πρόσφατα πιστοποιητικά (3μήνου πριν την ημερομηνία υποβολής της προσφοράς στην Αναθέτουσα Αρχή) που πιστοποιούν τη μη λύση/διάλυση τους και τη λειτουργία τους μέχρι σήμερα.

6) Η σύμβαση που θα υπογραφεί θα περιέχει ως όρους της, τα στοιχεία της παρούσης πρόσκλησης.

7) Η Αναθέτουσα Αρχή διατηρεί το δικαίωμα να απορρίψει κάποια προσφορά πριν την ανάθεση της σύμβασης για τους λόγους που αναφέρονται στην παρούσα και δικαιούται να ακυρώσει τη διαδικασία και να απορρίψει όλες τις προσφορές οποτεδήποτε για οιοδήποτε λόγο.

**8) Η προσφορά του προσφέροντος/αναδόχου θα παραμείνει σταθερή καθ’ όλη τη διάρκεια ισχύος της σύμβασης, δηλαδή μέχρι 31-12-2018, ήτοι και σε περίπτωση παράτασης ενός μηνός ήτοι έως 31/1/2019.**

9) Η αποστολή προσφοράς από τον προσφέροντα έχει την έννοια ότι ο προσφέρων αποδέχεται τις αρχές λειτουργίας της Αναθέτουσας Αρχής, την πολιτική προμηθειών της και τον Κώδικα Δεοντολογίας Προμηθευτών που είναι αναρτημένος στην ιστοσελίδα της Οργάνωσης (http://arsis.gr/kodikas-deontologias-promithefton-tis-arsis/).

10) Σε περίπτωση που δοθούν ισάξιες προσφορές από τους προσφέροντες δηλαδή σε περίπτωση που δοθεί η ίδια χαμηλότερη συνολική τιμή (καθαρή αξία, άνευ ΦΠΑ) από περισσότερους προσφέροντες, τότε η Αναθέτουσα Αρχή θα διεξάγει κλήρωση μεταξύ των προσφερόντων που θα έχουν προσφέρει την ίδια τιμή, ώστε να αναδειχθεί ο Ανάδοχος.

11) Τα καθαριστικά προϊόντα που θα χρησιμοποιούνται θα παρέχονται από τον Ανάδοχο και πρέπει να είναι σύμφωνα με τους γενικούς και ειδικούς όρους και προβλέψεις για τους χρήστες αυτών των σκευασμάτων.

12) Η συμμετοχή στη διαδικασία υποβολής της προσφοράς σημαίνει ότι ο προσφέρων αποδέχεται πλήρως τους όρους της, όπως και τους όρους της και τις λεπτομέρειες της παρεχόμενης υπηρεσίας.

**Γ) ΠΡΟΥΠΟΛΟΓΙΣΜΟΣ**

Ο προϋπολογισμός της παρεχόμενης προμήθειας/υπηρεσίας ανέρχεται **σε ποσό δύο χιλιάδων και τετρακοσίων είκοσι Ευρώ (€ 2.420,00) άνευ ΦΠΑ και ποσό τριών χιλιάδων και εξακοσίων ευρώ (3.000,00 €) συμπεριλαμβανομένου του ΦΠΑ, όπως και κάθε άλλου εξόδου και κόστους του Αναδόχου**. Σημειώνεται ότι η σύγκριση των προσφερόμενων τιμών θα γίνεται επί της συνολικής καθαρής αξίας (άνευ ΦΠΑ), για τη συνολική προκηρυσσόμενη προμήθεια/υπηρεσία.

**Δ) ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |
| --- | --- | --- |
| **ΠΕΡΙΓΡΑΦΗ ΠΑΡΕΧΟΜΕΝΗΣ ΥΠΗΡΕΣΙΑΣ** | **ΤΙΜΗ ΠΑΡΕΧΟΜΕΝΗΣ ΥΠΗΡΕΣΙΑΣ ΑΝΑ ΕΒΔΟΜΑΔΑ ΑΝΕΥ ΦΠΑ ΣΕ € (ΑΡΙΘΜΗΤΙΚΩΣ)** | **ΤΙΜΗ ΠΑΡΕΧΟΜΕΝΗΣ ΥΠΗΡΕΣΙΑΣ ΑΝΑ ΕΒΔΟΜΑΔΑ ΜΕ ΦΠΑ ΣΕ € (ΑΡΙΘΜΗΤΙΚΩΣ)** |
| **ΚΑΘΑΡΙΣΜΟΣ ΕΠΤΑ (7) ISOBOX** |  |  |
| ΣΥΝΟΛΟ ΚΑΘΑΡΗ ΑΞΙΑ ΧΩΡΙΣ ΦΠΑ (**αριθμητικά και ολογράφως**) ΓΙΑ ΤΟ ΣΥΝΟΛΟ ΤΗΣ ΠΑΡΕΧΟΜΕΝΗΣ ΥΠΗΡΕΣΙΑΣ ΑΠΟ 1/6/2018 ΕΩΣ 31/12/2018: |  |
| ΣΥΝΟΛΟ ΚΑΘΑΡΗ ΑΞΙΑ ΜΕ ΦΠΑ (**αριθμητικά και ολογράφως**) ΓΙΑ ΤΟ ΣΥΝΟΛΟ ΤΗΣ ΠΑΡΕΧΟΜΕΝΗΣ ΥΠΗΡΕΣΙΑΣ ΑΠΟ 1/6/2018 ΕΩΣ 31/12/2018: |  |

**ΣΦΡΑΓΙΔΑ ΚΑΙ ΥΠΟΓΡΑΦΗ ΤΟΥ ΠΡΟΣΦΕΡΟΝΤΟΣ**

**ΟΙ ΝΟΜΙΜΟΙ ΕΚΠΡΟΣΩΠΟΙ**

**Αικατερίνη Πούτου Νικόλαος Γαβαλάς**